Αυτό το λήμμα αφορά τον καλαθοσφαιριστή.  Για τον πολιτικό, δείτε: Ιωάννης Δ. Παπαπέτρου.  

Ο **Ιωάννης Παπαπέτρου** (Πάτρα, 30 Μαρτίου 1994) είναι Έλληνας επαγγελματίας διεθνής καλαθοσφαιριστής. Με ύψος 2.06 μ. αγωνίζεται ως σμολ φόργουορντ στον Παναθηναϊκό. Πατέρας του είναι ο παλαίμαχος καλαθοσφαιριστής του Παναθηναϊκού, Αργύρης Παπαπέτρου.

Πρώτα χρόνια
------------

Ο Παπαπέτρου, θεωρείται ένας από τους πιο ταλαντούχους Έλληνες παίκτες της γενιάς του 1994, μαζί με τους Γιάννη Αντετοκούνμπο, Δημήτρη Αγραβάνη και Λευτέρη Μποχωρίδη, ξεκίνησε την μπασκετική του σταδιοδρομία παίζοντας στις ακαδημίες του Ηλυσιακού. Στην αθηναϊκή ομάδα παρέμεινε για 5 χρόνια, μέχρι που στα 16 του, μεταπήδησε στην Αμερική (ολοκληρώνοντας στη Φλόριντα Ερ Ακάντεμι τις υποχρεωτικές βαθμίδες εκπαίδευσης) παίζοντας μπάσκετ με την κολεγιακή ομάδα.

Το 2012, ο Παπαπέτρου εισήχθη στο Πανεπιστήμιο του Τέξας και αγωνίστηκε στο Κολεγιακό Πρωτάθλημα με τη φανέλα των Τέξας Λόνγκχορνς.

Σταδιοδρομία σε συλλόγους
-------------------------

### Ολυμπιακός

Οι πολύ καλές του εμφανίσεις στο Κολεγιακό Πρωτάθλημα, σε συνδυασμό με την καλή του παρουσία στις μικρές Εθνικές ομάδες της Ελλάδας, προκάλεσαν το ενδιαφέρον αρκετών ομάδων, μεταξύ των οποίων και του Ολυμπιακού, ο οποίος τελικά κατάφερε να τον αποκτήσει στα τέλη Αυγούστου του 2013. Ο Παπαπέτρου υπέγραψε με τον Ολυμπιακό το πρώτο επαγγελματικό συμβόλαιο της σταδιοδρομίας του, το οποίο μάλιστα έχει πενταετή διάρκεια. Ειπώθηκε πως το συμβόλαιο ήταν ύψους 2 εκατομμυρίων δολαρίων. Εκτός του Ολυμπιακού και ο Παναθηναϊκός είχε ενδιαφερθεί για την απόκτηση του.

Το 2013, ο Ολυμπιακός κατέκτησε το Διηπειρωτικό Κύπελλο απέναντι στην Πινιέιρος Σκάι, με το Παπαπέτρου ωστόσο να μην αγωνίζεται λόγω γαστρεντερίτιδας.

Το 2014, ο Παπαπέτρου συμμετείχε στο NBA Ντραφτ, χωρίς ωστόσο να καταφέρει να διακριθεί, με αποτέλεσμα να μην επιλεγεί από κάποια ομάδα. Κατέκτησε με τον Ολυμπιακό τα πρωταθλήματα Ελλάδος 2015 και 2016, ενώ στην Ευρωλίγκα έφτασε μέχρι τον τελικό της διοργάνωσης το 2015 και 2017, δίχως να κατακτήσει το τρόπαιο. Στις 8 Ιουλίου 2018, αποχώρησε από τον Ολυμπιακό μετά από πέντε χρόνια.

### Παναθηναϊκός

Στις 10 Ιουλίου 2018, ο Παναθηναϊκός ανακοίνωσε την απόκτηση του Παπαπέτρου μέχρι την αγωνιστική περίοδο 2020/21. Επέλεξε να αγωνίζεται με τον αριθμό 10, νούμερο πού είχε και ο πατέρας του, Αργύρης, όσο ήταν στον Παναθηναϊκό. Στις 17 Φεβρουαρίου 2019, κατέκτησε το Κύπελλο Ελλάδας, με τον Παναθηναϊκό να κερδίζει τον ΠΑΟΚ με 79-73. Τον Ιούνιο του 2019, κατέκτησε το πρώτο του πρωτάθλημα με τον Παναθηναϊκό, νικώντας στη σειρά των τελικών τον Προμηθέα Πατρών με 3-0. Αποτέλεσμα των καλών του εμφανίσεων στην Ελλάδα, ήταν η παρουσία του για πρώτη φορά στην καλύτερη πεντάδα του πρωταθλήματος. Στις 14 Νοεμβρίου 2019, πραγματοποίησε ιστορική εμφάνιση στην Ευρωλίγκα, (κόντρα στην Άλμπα Βερολίνου, ήττα 105-106 μετά από δύο παρατάσεις) καθώς σε 48:53′ συνεχόμενα λεπτά συμμετοχής, ο Παπαπέτρου είχε 39 πόντους (9/10 δίποντα, 6/12 τρίποντα, 3/4 βολές), 5 ριμπάουντ, 2 κλεψίματα, 1 μπλοκ, 3 ασίστ και κανένα λάθος. Οι 39 πόντοι του είναι νέο ρεκόρ στην ιστορία του Παναθηναϊκού (36 ο Γιάκα Λάκοβιτς στις 25/3/04), ενώ πλέον είναι και ο Έλληνας με τους περισσότερους πόντους σε ένα ματς Ευρωλίγκα. Επίσης με τους 41 πόντους που συγκέντρωσε στο σύστημα αξιολόγησης (PIR), πέτυχε την έκτη καλύτερη επίδοση Έλληνα παίκτη.

Από το καλοκαίρι του 2020 και μετά την αποχώρηση του Νικ Καλάθη, ο Παπαπέτρου ορίστηκε ως ο νέος αρχηγός της ομάδας του Παναθηναϊκού. Στις 17 Νοεμβρίου 2020, έφτασε τα 100 κλεψίματα στην καριέρα του στην Ευρωλίγκα. Τον Γενάρη του 2021, βρέθηκε στην κορυφή με τις καλύτερες ασίστ του πρώτου μισού της Ευρωλίγκα.Τη σεζόν 2020/21, πραγματοποίησε πολύ καλή χρονιά στην Ευρωλίγκα, έχοντας 12,1 πόντους κατά μέσο όρο, 4,1 ριμπάουντ και 2,4 ασίστ σε 27 αγώνες ανά 31 λεπτά συμμετοχής, με 43% στα δίποντα, 36% στα τρίποντα και 73% στις βολές. Στις 31 Ιανουαρίου 2021 κόντρα στον Προμηθέα Πάτρας για το Πρωτάθλημα Ελλάδας, σημείωσε 26 πόντους σε 24:29, επίδοση που αποτελεί ατομικό ρεκόρ καριέρας στη διοργάνωση. Επίσης έγινε ο 47ος στην ιστορία των «πράσινων» στο Πρωτάθλημα που ξεπέρασε τους 500 πόντους ενώ ξεπέρασε συνολικά τους 1.400 στην κατηγορία. Στις 9 Μαΐου, κατέκτησε το δεύτερο Κύπελλο Ελλάδας, νικώντας τον τελικό τον Προμηθέα Πάτρας με 91-79. Μάλιστα ο ίδιος ανακηρύχθηκε MVP και πρώτος σκόρερ του τελικού έχοντας συνολικά 25 πόντους (4/5 βολές, 6/8 δίποντα και 3/9 τρίποντα) με 5 ριμπάουντ, 4 ασίστ και συγκέντρωσε 24 βαθμούς στην αξιολόγηση. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Με τις εμφανίσεις του στο Πρωτάθλημα Ελλάδας (13.8 πόντους, 4 ριμπάουντ και 3.2 ασίστ στο πρωτάθλημα, ενώ σούταρε με 41% τρίποντα και 60% στα δίποντα, αλλά και 86.4% στις βολές σε 25 λεπτά συμμετοχής ανά αγώνα), αναδείχτηκε για πρώτη φορά στην καριέρα του MVP, αφού ήταν πρώτος στην ψηφοφορία των αρχηγών και των προπονητών των 12 ομάδων του Πρωταθλήματος, που διαμόρφωσαν το αποτέλεσμα κατά 60%. Επίσης αποτέλεσε μέλος της κορυφαίας πεντάδας της σεζόν 2020-21. Στις 11 Ιουλίου 2021, ανανέωσε το συμβόλαιό του με τους «πράσινους» για δυο ακόμα χρόνια.

Στις 26 Σεπτεμβρίου 2021, κατέκτησε το Σούπερ Καπ Ελλάδας, αφού ο Παναθηναϊκός νίκησε στον τελικό τον Προμηθέα Πατρών 92-83. Ο ίδιος στον τελικό ήταν καθοριστικός, αφού πέτυχε 20 πόντους με 3 ριμπάουντ και 2 ασίστ. Στις 21 Ιανουαρίου 2022 κόντρα στην Αναντολού Εφές, έφτασε τις 100 συμμετοχές με τον Παναθηναϊκό στην Ευρωλίγκα και έγινε και ο μοναδικός που πιάνει αυτό το επίτευγμα με τους «αιώνιους», αφού το έχει πετύχει και με τη φανέλα του Ολυμπιακού. Επίσης, έγινε ο τρίτος που καταφέρνει να φθάσει τις 100 συμμετοχές στη διοργάνωση με δύο ομάδες. Σε 23 ματς Ευρωλίγκα τη σεζόν 2021-22, ο Παπαπέτρου μέτρησε 12 πόντους, 3.2 ριμπάουντ και 2.5 ασίστ. Στις 15 Ιουλίου 2022, αποχώρησε από τον Παναθηναϊκό μετά από τέσσερα χρόνια, με την ομάδα να τον ευχαριστεί για την προσφορά του.

### Παρτιζάν Βελιγραδίου

Στις 19 Ιουλίου 2022, ανακοινώθηκε από την Παρτίζαν Βελιγραδίου. Στις 22 Ιουνίου 2023, κατέκτησε την Αδριατική Λίγκα, αφού η Παρτίζαν νίκησε με 3-2 στη σειρά των τελικών τον Ερυθρό Αστέρα. Τη σεζόν 2022-23, αγωνίστηκε σε 38 παιχνίδια της Ευρωλίγκα και είχε κατά μέσο όρο 5.4 πόντους και 2.3 ριμπάουντ, σουτάροντας με 44% στα δίποντα, 37% στα τρίποντα και 72% στις βολές. Αντίστοιχα είχε 29:00 λεπτά συμμετοχής κατά μέσο όρο σε 34 παιχνίδια της Αδριατικής Λίγκα με 6.5 πόντους, 2.3 ριμπάουντ και 1.4 ασίστ με 54% στα δίποντα, 42% στα τρίποντα και 75% στις βολές.

### Παναθηναϊκός

Στις 12 Ιουλίου 2023, επέστρεψε επίσημα στον Παναθηναϊκό υπογράφοντας διετές συμβόλαιο συνεργασίας. Στις 24 Οκτωβρίου 2023, χειρουργήθηκε στο γόνατο και έμεινε εκτός δράσης για τρείς μήνες.

Εθνική ομάδα
------------

Ως μέλος των μικρών εθνικών ομάδων της Ελλάδας, ο Παπαπέτρου έχει αγωνιστεί στο Ευρωπαϊκό Πρωτάθλημα U16 του 2009 και του 2010, καθώς επίσης και στο Ευρωπαϊκό Πρωτάθλημα U20 τοy 2013, στο οποίο είχε κατά μέσο όρο 15.9 πόντους, 5.3 ριμπάουντ και 1.6 ασίστ ανά αγώνα.

Έγινε μέλος της Εθνικής ανδρών το 2016, συμμετέχοντας στο Προολυμπιακό τουρνουά στο Τορίνο. Επίσης, συμμετείχε στο Ευρωμπάσκετ του 2017 και στο Παγκόσμιο Κύπελλο του 2019 στην Κίνα. Έχασε το Προολυμπιακό τουρνουά του Καναδά το 2021, λόγω τραυματισμού στο γόνατο. Αγωνίστηκε επίσης στο Ευρωμπάσκετ 2022, στο οποίο η Εθνική έφτασε μέχρι τα προημιτελικά, όπου και ηττήθηκε από τη Γερμανία 107-96. Ο ίδιος στο τουρνουά είχε 4.6 πόντους, 1 ασίστ και 2.1 ριμπάουντ σε 7 αγώνες με 18.6 λεπτά συμμετοχής. Το 2023 βρέθηκε στην τελική δωδεκάδα της Εθνικής για το Παγκόσμιο Κύπελλο, όπου έφτασε μέχρι την φάση των ''16'' (κατετάγη 15η).

Με την εθνική ομάδα έχει 58 αγώνες με 416 πόντους (μ.ο: 7.17).

Τίτλοι-Διακρίσεις
-----------------

### Συλλογικοί

#### Ολυμπιακός Πειραιώς

* 2x Πρωταθλήματα Ελλάδας: (2015, 2016)
* Διηπειρωτικό Κύπελλο: (2013)

#### Παναθηναϊκός

* 3x Πρωτάθλημα Ελλάδας: (2019, 2020, 2021)
* 2x Κύπελλο Ελλάδας: (2019, 2021)
* Σούπερ Καπ Ελλάδας: (2021)

#### Παρτίζαν

* Αδριατική Λίγκα: (2023)

### Ατομικοί

* MVP του Πρωταθλήματος Ελλάδας: (2021)
* 2x Καλύτερη πεντάδα στο Πρωτάθλημα Ελλάδας: (2019, 2021)
* Καλύτερος νέος παίκτης του Πρωταθλήματος Ελλάδας: (2016)
* MVP του τελικού στο Κύπελλο Ελλάδος: (2021)
* Πρώτος σκόρερ του τελικού στο Κύπελλο Ελλάδος: (2021)
* Ελληνικό All-Star Game: (2019)
* MVP του Ελληνικού All Star Game νέων: (2014)
* Ελληνικό All-Star Game Νέων: (2014)

Παραπομπές
----------

1. ↑  ESAKE.gr ΠΑΠΑΠΕΤΡΟΥ Ιωάννης | Basket League ΟΠΑΠ 2013-14 HEIGHT 2.06
2. ↑  «Euroleague.net OLYMPIACOS PIRAEUS lands more talent with Ioannis Papapetrou». Αρχειοθετήθηκε από το πρωτότυπο στις 29 Μαρτίου 2014. Ανακτήθηκε στις 18 Δεκεμβρίου 2014.
3. ↑  «OlympiacosBC.gr A five years deal for Papapetrou as well». Αρχειοθετήθηκε από το πρωτότυπο στις 22 Σεπτεμβρίου 2013. Ανακτήθηκε στις 18 Δεκεμβρίου 2014.
4. ↑  ESPN.com Ioannis Papapetrou signs pro deal.
5. ↑  Haley, Jeffrey. «Two Greek teams pursuing Texas sophomore Ioannis Papapetrou as things get more serious». *burntorangenation.com*. Ανακτήθηκε στις 21 Αυγούστου 2013.
6. ↑  Sport-fm.gr, *Ούτε ο Παπαπέτρου στο Διηπειρωτικό* - Aνακτήθηκε 18.12.2014
7. ↑  «Και επίσημα τέλος ο Παπαπέτρου από τον Ολυμπιακό!».. Ανακτήθηκε στις 2018-07-10.
8. ↑  «Στα «πράσινα» ο Παπαπέτρου».. Ανακτήθηκε στις 2018-07-10.
9. ↑  «Με το Νο. 10 του πατέρα του ο Ιωάννης Παπαπέτρου στα «πράσινα»».. Ανακτήθηκε στις 2018-09-05.
10. ↑  ««Πράσινη» δυναστεία με... καρδιοχτύπι! (pics)». *www.gazzetta.gr*. Ανακτήθηκε στις 17 Φεβρουαρίου 2019.
11. ↑  «Παναθηναϊκός ΟΠΑΠ – Προμηθέας Πάτρας 111-77: Ισόβιος πρωταθλητής με showtime! (vid)». *www.gazzetta.gr*. Ανακτήθηκε στις 14 Ιουνίου 2019.
12. ↑  «Αυτή είναι η καλύτερη πεντάδα της σεζόν στην Basket League». *www.sdna.gr*. Αρχειοθετήθηκε από το πρωτότυπο στις 16 Ιουλίου 2019. Ανακτήθηκε στις 16 Ιουλίου 2019.
13. ↑  «Ρεκόρ στην ιστορία του Παναθηναϊκού οι 39 πόντοι του Παπαπέτρου! (pics)». *www.gazzetta.gr*. Ανακτήθηκε στις 15 Νοεμβρίου 2019.
14. ↑  «Παπαπέτρου: ΑΔΙΑΝΟΗΤΗ εμφάνιση, ΑΠΙΣΤΕΥΤΑ ρεκόρ!!!». *Eurohoops*. 14 Νοεμβρίου 2019. Ανακτήθηκε στις 15 Νοεμβρίου 2019.
15. ↑  «Παπαπέτρου: «Όταν έχεις τέτοιους ανθρώπους στην ΚΑΕ, δεν έχεις να φοβηθείς ή να σκεφτείς κάτι»». *SDNA*. 3 Ιουλίου 2020. Ανακτήθηκε στις 3 Ιουλίου 2020.
16. ↑  user1. «Έφτασε τα 100 «κλεψίματα» ο Παπαπέτρου (pic)». *basket247.gr* (στα Αγγλικά). Ανακτήθηκε στις 19 Νοεμβρίου 2020. [*νεκρός σύνδεσμος*]
17. ↑  «Κορυφαία ασίστ του πρώτου γύρου είναι του Παπαπέτρου! (vid)». *www.gazzetta.gr*. Ανακτήθηκε στις 13 Ιανουαρίου 2021.
18. ↑  «Παναθηναϊκός: Ρεκόρ καριέρας για Παπαπέτρου-Μήτογλου κόντρα στον Προμηθέα». *www.gazzetta.gr*. Ανακτήθηκε στις 31 Ιανουαρίου 2021.
19. ↑  «Παναθηναϊκός-Προμηθέας 91-79: Ο αρχηγός «υπέγραψε» το 20ο Κύπελλο! (vid)». *www.gazzetta.gr*. Ανακτήθηκε στις 9 Μαΐου 2021.
20. ↑  «Παπαπέτρου: Clutch, 25άρα και MVP του τελικού (videos)». *Eurohoops*. 9 Μαΐου 2021. Ανακτήθηκε στις 9 Μαΐου 2021.
21. ↑  «Παναθηναϊκός: Πρωταθλητής Ελλάδος στην ημέρα του Παύλου Γιαννακόπουλου!». *Eurohoops*. 11 Ιουνίου 2021. Ανακτήθηκε στις 17 Ιουνίου 2021.
22. ↑  «Παπαπέτρου: MVP της Basket League | Gazzetta». *www.gazzetta.gr*. Ανακτήθηκε στις 29 Ιουνίου 2021.
23. ↑  «Basket League: Η κορυφαία πεντάδα της σεζόν | Gazzetta». *www.gazzetta.gr*. Ανακτήθηκε στις 2 Ιουλίου 2021.
24. ↑  «Παναθηναϊκός: Επίσημα Παπαπέτρου διετίας! (vid) | Gazzetta». *www.gazzetta.gr*. Ανακτήθηκε στις 11 Ιουλίου 2021.
25. ↑  «Παναθηναϊκός για Γκίνες: 27 σερί σεζόν τίτλους και συνεχίζει!». *SDNA*. 26 Σεπτεμβρίου 2021. Ανακτήθηκε στις 26 Σεπτεμβρίου 2021.
26. ↑  «Ιωάννης Παπαπέτρου: Ο πρώτος 100άρης στην Ευρώπη με τους «αιώνιους»». *SDNA*. 21 Ιανουαρίου 2022. Ανακτήθηκε στις 21 Ιανουαρίου 2022.
27. ↑  «Παναθηναϊκός: Τέλος και επίσημα ο Παπαπέτρου | Gazzetta». *www.gazzetta.gr*. Ανακτήθηκε στις 15 Ιουλίου 2022.
28. ↑  «Παρτιζάν: Ανακοίνωσε Παπαπέτρου!». *Eurohoops*. 19 Ιουλίου 2022. Ανακτήθηκε στις 19 Ιουλίου 2022.
29. ↑  «Στην κορυφή της ABA Liga η Παρτίζαν του Ομπράντοβιτς με αυτοκρατορικό Πάντερ». *www.sport24.gr*. Ανακτήθηκε στις 22 Ιουνίου 2023.
30. ↑  «Επίσημο: Ιωάννης Παπαπέτρου η… επιστροφή στον Παναθηναϊκό (videos)». *Eurohoops*. 12 Ιουλίου 2023. Ανακτήθηκε στις 12 Ιουλίου 2023.
31. ↑  «Παπαπέτρου: Χειρουργείται την Τρίτη και μένει εκτός δράσης τουλάχιστον τρεις μήνες | Gazzetta». *www.gazzetta.gr*. Ανακτήθηκε στις 31 Οκτωβρίου 2023.
32. ↑  «IOANNIS PAPAPETROU (GREECE) Profile». *u20men.fibaeurope.com*. Αρχειοθετήθηκε από το πρωτότυπο στις 3 Δεκεμβρίου 2013. Ανακτήθηκε στις 21 Αυγούστου 2013.
33. ↑  «Επιβεβαίωση SDNA: Χάνει το Προολυμπιακό ο Παπαπέτρου!». *SDNA*. 17 Ιουνίου 2021. Ανακτήθηκε στις 17 Ιουνίου 2021.
34. ↑  «Εθνική: Η "κατάρα" δεν έσπασε, για 5ο σερί Ευρωμπάσκετ εκτός μεταλλίων! (video)». *Eurohoops*. 13 Σεπτεμβρίου 2022. Ανακτήθηκε στις 14 Σεπτεμβρίου 2022.
35. ↑  «Ελλάδα - Μαυροβούνιο 69-73: Ξέμεινε από ενέργεια και τερμάτισε 15η | Gazzetta». *www.gazzetta.gr*. Ανακτήθηκε στις 3 Σεπτεμβρίου 2023.
36. ↑  esake.gr, *Ο Ι. Παπαπέτρου καλύτερος νέος παίκτης της Basket League ΣΚΡΑΤΣ* - Aνακτήθηκε 09.09.2016

Εξωτερικοί σύνδεσμοι
--------------------

* Ιωάννης Παπαπέτρου, επίσημος λογαριασμός στο Twitter.
* Ιωάννης Παπαπέτρου, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Ioannis Papapetrou, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
* Προφίλ στη FIBA
* Προφίλ στο FIBA Europe
* Προφίλ στο Eurobasket.com
* Προφίλ στο Esake.gr
* Προφίλ στο NBADraft.net
* Προφίλ στο Draftexpress.com
* Κολεγιακό βιογραφικό στους Τέξας Λόνγκχορνς
* Κολεγιακό προφίλ στο ESPN

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Παναθηναϊκού ~ Basket League ~ Περίοδος 2023-2024 |
| --- |
|  |
| 0 | 
* 0 Π. Καλαϊτζάκης
* 2 Βιλντόζα
* 3 Γκάι
* 6 Μωραΐτης
* 8 Μπαλτσερόφσκι
* 10 Σλούκας **(C)**
* 17 Αβδάλας
* 20 Σαμοντούροβ
* 21 Παπαπέτρου **(C)**
* 22 Γκραντ
* 25 Ναν
* 26 Λεσόρ
* 33 Χουγκάζ
* 37 Αντετοκούνμπο
* 40 Γκριγκόνις
* 41 Ερνανγκόμεθ
* 44 Μήτογλου
* 72 Μαντζούκας

Προπονητής: Αταμάν - Βοηθοί: Σερέλης, Γιλντιρίμ, Καμπερίδης - Τεχνικός διευθυντής: Μπετσίροβιτς |  |

 |

|  |  |  |  |
| --- | --- | --- | --- |
| 

| π • σ • ε
Ελληνική Basket League – Βραβείο MVP |
| --- |
|  |
| 
* 1987: Γιαννάκης
* 1988: Γκάλης
* 1989: Γκάλης
* 1990: Γκάλης
* 1991: Γκάλης
* 1992: Γκάλης
* 1993: Χριστοδούλου
* 1994: Φασούλας
* 1995: Φασούλας
* 1996: Σιγάλας
* 1997: Ρίβερς
* 1998: Στογιάκοβιτς
* 1999: Μποντιρόγκα
* 2000: Ρέμπρατσα
* 2001: Φορντ
* 2002: Ντικούδης
* 2003: Αλβέρτης
* 2004: Διαμαντίδης
* 2005: Λάκοβιτς
* 2006: Διαμαντίδης
* 2007: Διαμαντίδης
* 2008: Διαμαντίδης
* 2009: Σπανούλης
* 2010: Μπατίστ
* 2011: Διαμαντίδης
* 2012: Σπανούλης
* 2013: Λάσμε
* 2014: Διαμαντίδης
* 2015: Βεζένκοφ
* 2016: Σπανούλης
* 2017: Καλάθης
* 2018: Καλάθης
* 2019: Καλάθης
* 2020: *Δεν αποδόθηκε*
* 2021: Παπαπέτρου
* 2022: Βεζένκοφ
 |

 |

|  |  |  |  |
| --- | --- | --- | --- |
| 

| π • σ • ε
Ελληνική Basket League - Καλύτερος Νέος Παίχτης |
| --- |
|  |
| 
* 1999: Τσαρτσαρής
* 2000: Ντικούδης
* 2001: Φώτσης
* 2002: Ζήσης
* 2003: Σπανούλης
* 2006: Τσαλδάρης
* 2007: Πρίντεζης
* 2008: Βουγιούκας
* 2009: Παπανικολάου
* 2010: Παπάς
* 2011: Σλούκας
* 2012: Παπανικολάου
* 2013: Βεζένκοφ
* 2014: Βεζένκοφ
* 2015: Βεζένκοφ
* 2016: Παπαπέτρου
* 2017: Κόνιαρης
* 2018: Κόνιαρης
* 2019: Καράμπελας
* 2020: ?
* 2021: Χουγκάζ
* 2022: Νετζήπογλου
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2017 - 8η θέση |
| --- |
|  |
| 000 | 
* 8 Καλάθης
* 9 Μπουρούσης
* 10 Σλούκας
* 11 Παππάς
* 14 Παπαγιάννης
* 15 Πρίντεζης
* 16 Παπανικολάου
* 17 Μάντζαρης
* 18 Αγραβάνης
* 19 Παπαπέτρου
* 31 Μπόγρης
* 43 Αντετοκούνμπο
* Προπ: Μίσσας
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Παγκόσμιο Κύπελλο Ανδρών FIBA 2019 - 11η θέση |
| --- |
|  |
| 000 | 
* 5 Λαρεντζάκης
* 8 Καλάθης
* 9 Μπουρούσης
* 10 Σλούκας
* 14 Παπαγιάννης
* 15 Πρίντεζης
* 16 Παπανικολάου
* 17 Μάντζαρης
* 19 Παπαπέτρου
* 21 Βασιλόπουλος
* 34 Αντετοκούνμπο Γ.
* 43 Αντετοκούνμπο Θ.
* Προπ.: Σκουρτόπουλος
 |  |

 |